**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 25. SJEDNICE ŠKOLSKOG ODBORA**

 **OD 27. RUJNA 2019. GODINE**

Mjesto : Zbornica škole

Početak rada: 8,00 sati.

Prisutni članovi Školskog odbora: Mato Tominović, Goran Vračić, Natalija Lučić, Renata Poverk, Ivana Penić, Mijo Belegić i Josip Ćosić

Odsutni članovi Školskog odbora: nema

Ostali prisutni:Marija Rosandić- ravnateljica

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke. Stoga predlaže

**DNEVNI RED:**

1. Usvajanje zapisnika sa 24. Sjednice Školskog odbora od 06.09.2019.g.

2. Donošenje Školskog kurikuluma za škol. god. 2019./20.- izvjestitelj ravnateljica

3.Donošenje Godišnjeg plana i programa za škol.god. 2019./2020.- izvjestitelj ravnateljica

4.Donošenje Odluke o raspisivanju natječaja za imenovanje ravnatelja/ice OŠ“AntunMatija

 Reljković” Bebrina- izvjestitelj tajnik

5.Donošenje Odluke o utvrđivanju dodatnih kriterija za ostvarivanje prava učenika na

 besplatnu školsku prehranu za škol. god. 2019./2020.- izvjestitelj ravnateljica

6.Razmatranje zahtjeva Općine Bebrina, Škole nogometa” Kaniža” i KUD-a “Graničar”

 Stupnički Kuti za korištenje školskog prostora – izvjestitelj ravnateljica

7.Različito

Dnevni red je jednoglasno usvojen.

**Ad 1)** Nema primjedbi na zapisnik sa 24.sjednice Školskog odbora održane 06.rujna 2019.g. te je isti jednoglasno usvojen.

**Ad 2)** Ravnateljica je upoznala Školski odbor sa prijedlogom Školskog kurikuluma za šk.g. 2019./2020., kojeg je predložilo Učiteljsko vijeće na sjednici od 26.09.2019.g. Pozitivno mišljenje o predloženom Školskom kurikulumu dalo je i Vijeće roditelja na sjednici od 26.09.2019.g. Na predloženi Školski kurikulum za školsku godinu 2019./2020. nije bilo primjedbi te je Školski odbor jednoglasno donio:

**ODLUKA: Donosi se Školski kurikulum za školsku godinu 2019./2020.**

**Ad 3)** Ravnateljica je detaljno upoznala Školski odbor sa prijedlogom Godišnjeg plana i programa za školsku godinu 2019./2020. Napominje da je pozitivno mišljenje o predloženom Godišnjem planu i programu dalo Učiteljsko vijeće i Vijeće roditelja. Rasprave o istom nije bilo te je Školski odbor jednoglasno donio:

**ODLUKA: Donosi se Godišnji plan i program za školsku godinu 2019./2020.**

**Ad 4)** Tajnik Škole upoznaje Školski odbor s potrebom raspisivanja natječaja za imenovanje ravnatelja Škole, pošto sadašnjoj ravnateljici ističe mandat 19.12.2019.godine. Ističe da natječaj raspisuje Školski odbor prema odredbama Zakona o odgoju i obrazovanju u osnovnoj i srednjoj školi i odredbama Statuta Škole. S tim u vezi potrebno je donijeti Odluku o raspisivanju natječaja za imenovanje ravnatelja/ice OŠ „Antun Matija Reljković“ Bebrina. Natječaj se objavljuje u „Narodnim novinama“ i na mrežnoj stranici OŠ „A.M.Reljković“ Bebrina.

Nakon rasprave pristupa se glasovanju i jednoglasno je donesena

**ODLUKA:Donosi se Odluka o raspisivanju natječaja za imenovanje ravnatelja/ice OŠ „Antun Matija Reljković“ Bebrina.**

Ova Odluka nalazi se u privitku ovog zapisnika i čini njegov sastavi dio.

**Ad 5)** Ravnateljica predlaže dodatne kriterije za ostvarivanje prava učenika na besplatnu školsku prehranu u sklopu projekta „Osiguravanje školske prehrane za djecu u riziku od siromaštva za šk.g. 2019./2020.“

Predsjednik Školskog odbora otvara raspravu nakon koje se pristupa glasovanju te je jednoglasno donesena

**ODLUKA: Donosi se Odluku o utvrđivanju dodatnih kriterija za ostvarivanje prava učenika na besplatnu školsku prehranu u sklopu projekta „Osiguravanje školske prehrane za djecu u riziku od siromaštva za šk.g. 2019./2020.“**

Ova Odluka nalazi se u privitku ovog zapisnika i čini njegov sastavni dio.

**Ad 6)** Općina Bebrina je Školi uputila zahtjev za korištenje prostora matične škole u Bebrini i područnih škola u Šumeću i Kaniži za provođenje programa predškolskog odgoja i obrazovanja koji provodi predškolska ustanova Dječji vrtić „Ivančica- Oriovac“. Vrijeme trajanja je određeno Prijedlogom Plana rada predškole u pedagoškoj godini 2019./2020.

Pristupa se glasovanju i jednoglasno je donesena

**ODLUKA: Udovoljava se zahtjevu Općine Bebrina za ustupanjem prostora matične škole i područnih škola u Šumeću i Kaniži za provođenje programa predškolskog odgoja i obrazovanja u školskoj godini 2019./2020.**

Škola nogometa „Kaniža“ uputila je Školi Zamolbu za korištenje školske sportske dvorane u zimskom razdoblju za provođenje nogometnih treninga.

Nakon rasprave pristupa se glasovanju i jednoglasno je donesena

**ODLUKA: Udovoljava se zahtjevu Škole nogometa „Kaniža“ o davanju na korištenje Školske sportske dvorane, tijekom zimskog razdoblja, za provođenje nogometnih treninga, bez naknade u terminima koji neće remetiti rad Škole.**

KUD „Graničar“ Stupnički Kuti uputio je Školi Zahtjev za korištenje prostora PŠ Stupnički Kuti, dana 19.listopada, za presvlačenje članova gostujućih KUD-ova na manifestaciji „Slavonija u srcu i duši“.

Pristupa se glasovanju i jednoglasno je donesena

**ODLUKA: Udovoljava se zahtjevu KUD-a „Graničar“ Stupnički Kuti te im se ustupa prostor PŠ Stupnički Kuti bez naknade za presvlačenje gostujućih KUD-ova povodom manifestacije „Slavonija u srcu i duši“.**

Za sve Odluke o davanju na korištenje školskog prostora zatražit će se suglasnost osnivača.

**Ad 8)** Željka Bjelobradić, umirovljena učiteljica, uputila je zamolbu za produženjem najma školskog stana u Dubočcu. Pristupa se glasovanju i jednoglasno je donesena

**ODLUKA: Željki Bjelobradić produljuje se najam školskog stana u PŠ Dubočac, pod istim uvjetima do 30.09.2020.g.**

I ove školske godine provodi se program Šema školskog voća. Na prijedlog ravnateljice Školski odbor izabrao je za dobavljača **OPG Ostojić Danijel** jer je s područja naše Općine, a i zadovoljni smo njihovom uslugom protekle školske godine.

Završeno u 10,00 sati

U Bebrini, 27.09.2019.g.

 ZAPISNIČAR: PREDSJEDNIK ŠKOLSKOG ODBORA:

 Natalija Lučić Mato Tominović

KLASA:003-06/19-01/14

URBROJ: 2178/02-01/19-01